Francisca Oladipo

Francisca Onaolapo Oladipo (an haife ta a ranar 15 ga watan Janairu 1978). Farfesa ce 'yar Najeriya  a fannin Kimiyyar Kwamfuta, shugaba kuma marubuciya. Tun daga shekarar 2022, ita ce Mataimakiyar Shugaban Jami'ar Thomas Adewumi, Najeriya. Kafin naɗin nata, ta kasance Daraktar tabbatar da inganci a Jami'ar Tarayya, Lokoja, Jihar Kogi, Najeriya.   Ita ce Babbar Jami'ar Gudanarwa, Virus Outbreak Data Network Africa da Asiya (VODANA).  Ita ce mace ta farko da ta zama mamba a majalisar gudanarwa a jami'ar tarayya dake Lokoja, sannan kuma mace ta farko shugabar sashin ilimin na'ura mai kwakwalwa a jami'ar.  

 Ilimi 
A shekarar 2010, Oladipo ta samu digirin digirgir a fannin kimiyyar kwamfuta a Jami’ar Nnamdi Azikiwe dake Najeriya.  Ta samu Digiri na biyu da Digiri na farko a Jami’a guda. A cikin shekarar 2014, ta kasance abokiyar karatun digiri a Cibiyar Fasaha ta Massachusetts a ƙarƙashin TOTAL-MIT Karfafawa da Ƙaddamar da Malamai.

 Sana'a 
Ta ɓullo da  Python Programming Language  a cikin Shirin Ilimin Kimiyyar Kwamfuta a Jami'ar Tarayya, Lokoja kuma ta kafa kungiyar PyFUL don haɓaka koyon Programming Language.  Ta raba aikinta a PyCon,  kuma wasu sun ambaci aikinta akan Python.   Oladipo ta kasance mai ba da shawara ga buƙatun buɗaɗɗun bayanai yayin bala'in cutar COVID-19,  batun da ta gabatar a cikin wallafe-wallafen da ake bitar su  kuma a matsayinta na mai ba da shawara a Cibiyar Nazarin Kimiyya ta Amurka ta shekarar 2021 na Annobar cutar COVID-19  da Big Data.

 Kyaututtuka da karramawa 
Oladipo ta kasance Masaniya (Faculty Scholar) a Kwalejin Grace Hopper, kuma a cikin shekarar 2016 an kuma karrama aikinta na koya wa 'yan mata matasa game da lafiyar haihuwa ta hanyar aikace-aikacen wayar hannu na ilimi (Educational Mobile Application).  A cikin shekarar 2020, Oladipo tana ɗaya daga cikin mutane 18 da aka ambata a matsayin ƙwararrun ƴan ƙungiyar Kwamfuta ta Najeriya.

 Zaɓaɓɓun wallafe-wallafe 

 Awoleye, Michael Olusesan; Siyanbola, Willie Owolabi; Oladipupo, Onaolapo Francisca (20 April 2008). "Adoption Assessment of Internet Usage Amongst Undergraduates In Nigeria Universities -A Case Study Approach". Journal of Technology Management & Innovation. 3 (1): 84–89. ISSN 0718-2724.

 Manazarta 

Category:Haihuwan 1978
Category:Rayayyun mutane